Més de 4.200 persones visiten Fira Mercat Gandia: `Som el que mengem´
29 octubre 2019

## Més de 4.200 persones visiten Fira Mercat Gandia: \`Som el que mengem´29 octubre 2019Última actualització: 14 juliol 2025

![](../gestion/img/_AO_4065-copia.jpg)  
  

El **regidor de Polítiques Econòmiques i Comerç, Ferran Martínez Mendoza**, ha fet hui un balanç de la primera de les 9 fires temàtiques de Fira Mercat Gandia: “Som el que mengem”, la fira ecològica, local i de nutrició que es va desenvolupar el 24 i 26 d’octubre passat.

        Així, s’hi ha comptabilitzat més de 4.200 assistents, el 71’3% de Gandia; el 20’1% de la Safor i un 8’6 % de fora de la comarca. Per aquesta raó, el departament de Comerç incidirà més  en la promoció més enllà de Gandia, _“el que ens fa ser més optimistes encara”_.

        La valoració, gràcies a una enquesta que es realitzava a l’eixida del mercat, també ha estat excel·lent. De fet, els visitants han puntuat amb un 9 (Gandia), un 10 (la Safor), i un 8 (altres) la qualitat de Fira Mercat-Som el que mengem. Més satisfets encara han estat els prop de 20 expositors, que li han atorgat un 10.

_“Hem superat les expectatives, tant des del punt de vista quantitatiu, com qualitatiu. A més, la presència els ha eixit rendible als expositors. Els resultats són molt bons pel que fa a la promoció i venda dels seus productes. Alguns comerços han venut el triple més que a les seues botigues. Agraïm la confiança dels visitants i dels expositors en aquesta iniciativa que pretén dinamitzar i impulsar el comerç local”,_ ha assegurat Martínez.

        A hores d’ara, està en marxa ja “Mercat de les Flors”, el tradicional mercat de Tots Sants, amb 14 expositors, que romandrà obert fins al 31 d’octubre, de 8 a 21 h, de forma ininterrompuda.

        La pròxima setmana obri Fira Mercat-Espai Moda, del 7 al 9 de novembre.